Նիկոլա Կալինիչ

**Նիկոլա Կալինիչ** (, ), խորվաթ պրոֆեսիոնալ ֆուտբոլիստ։ Ներկայումս Ատլետիկո Մադրիդից վարձավճարով հանդես է գալիս Ռոմայի և Խորվաթիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Հայդուկ Սպլիտ
Կալինիչը իր կարիերան սկսել է Հայդուկ Սպլիտում։ Խորվաթիայի առաջնությունում դեբյուտը նշեց 2005-2006 մրցաշրջանում՝ 17 տարեկան հասակում։ 2006 թվականի օգոստոսի 1-ին Կալինիչը վարձավճարով տեղափոխվեց Իստրա 1961, որտեղ անցկացրեց 12 հանդիպման՝ դառնալով 3 գոլի հեղինակ։ 2007 թվականի հունվարին խորվաթը վարձավճարով տեղափոխվեց Շիբենիկ։ Այստեղ նա դարձավ 3 գոլի հեղինակ անցկացրած 8 խաղերում։

Վերադառնալով վարձավճարից՝ Կալինիչը դարձավ Հայդուկի հիմնական կազմի խաղացող։ Այստեղ իր առաջին մրցաշրջանում Խորվաթիայի առաջնությունում նա դարձավ 17 գոլի հեղինակ՝ դառնալով առաջնության երկրորդ լավագույն ռմբարկուն։ Այս մրցաշրջանում Հայդուկը առաջնությունում զբաղեցրեց 5-րդ տեղը և հասավ Խորվաթիայի գավաթի եզրափակիչ, իսկ Կալինիչը դարձավ 26 գոլի հեղինակ բոլոր մրցաշարերում։

2009 թվականի հուլիսին խորվաթը 1 շաբաթվա փորձաշրջան անցավ Պորտսմութում։ Պորտսմութն ու Հայդուկը համաձայնեցրեցին Կալինիչի տրանսֆերը 6 միլիոն եվրոյի դիմաց, սակայն տրանսֆերը չկայացավ ֆինանսական խնդիրների պատճառով։

### Բլեքբուրն Ռովերս
2009 թվականի օգոստոսի 3-ին Կալինիչը 4 տարվա պայմանագիր կնքեց անգլիական Բլեքբուրն Ռովերսի հետ։ Օգոստոսի 13-ին նա պաշտոնապես հաստատվեց որպես Բլեքբուրնի խաղացող՝ 2009-2010 մրցաշրջանում ստանալով 22 համարի մարզաշապիկը։ Իր դեբյուտը ակումբի կազմում նշեց օգոստոսի 22-ին՝ Սանդերլենդի դեմ խաղում։ Իր առաջին գոլը խփեց հոկտեմբերի 27-ին՝ Անգլիայի լիգայի գավաթի Պիտերբորոյի դեմ խաղում։ Պրեմիեր Լիգայում իր առաջին գոլը խփեց 2010 թվականի հունվարի 27-ին՝ Ուիգանի դեմ խաղում։ Իր առաջին մրցաշրջանում Կալինիչը անցկացրեց 35 հանդիպում՝ դառնալով 7 գոլի և 4 գոլային փոխանցման հեղինակ։

2010-2011 մրցաշրջանում Կալինիչը ստացավ 9 համարի մարզաշապիկը։ 2010 թվականի օգոստոսի 14-ին նա խփեց Էվերթոնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Սեպտեմբերի 11-ին խորվաթը գոլ խփեց Մանչեսթեր Սիթիի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 28-ին Կալինիչը դուբլ ձևակերպեց Վեստ Բրոմվիչ Ալբիոնի դեմ խաղում, ապա հեռացվեց խաղադաշտից հանդիպման 64-րդ րոպեին։ Գլխավոր մարզիչ Սեմ Էլարդայսի հեռանալուց հետո խորվաթը կորցրեց իր դիրքը Բլեքբուրնի հիմնական կազմում՝ տեղ չգտնելով նորանշանակ Սթիվ Քինի ծրագրերում։ Անգլիական ակումբի կազմում Կալինիչը անցկացրեց 53 հանդիպում՝ դառնալով 13 գոլի և 5 գոլային փոխանցման հեղինակ։
[մինի|Կալինիչը [Դնիպրո ՖԱ|Դնեպրի կազմում 2011 թվականին|alt=|ձախից]]

### Դնեպր Դնեպրոպետրովսկ
2011 թվականի օգոստոսի 11-ին Կալինիչը տեղափոխվեց ուկրաինական Դնեպր։ Իր դեբյուտը նշեց 2011 թվականի օգոստոսի 13-ին՝ փոխարինման դուրս գալով գործող չեմպիոն Շախտյորի դեմ խաղում։ Այս խաղում նա դարձավ գոլի հեղինակ, սակայն գոլից 2 րոպե անց ստացավ կարմիր քարտ և հեռացվեց խաղադաշտից։ 2015 թվականի մայիսի 27-ին Կալինիչը թիմի մեկնարկային կազում խաղադաշտ դուրս եկավ Եվրոպայի Լիգայի եզրափակչի Սևիլյայի դեմ խաղում՝ այս խաղում դառնալով գոլի հեղինակ, սակայն Դնեպրը պարտություն կրեց 2-3 հաշվով։ Դնեպրի կազմում խորվաթը անցկացրեց 125 հանդիպում՝ դառնալով 49 գոլի և 8 գոլային փոխանցման հեղինակ։

### Ֆիորենտինա
2015 թվականի օգոստոսին Կալինիչը տեղափոխվեց իտալական Ֆիորենտինա։ Իր դեբյուտը նշեց օգոստոսի 23-ին՝ Միլանի դեմ խաղում։ Իր առաջին գոլը խփեց սեպտեմբերի 17-ին՝ Եվրոպայի Լիգայի խմբային փուլի Բազելի դեմ խաղում։ Սերիա A-ում իր առաջին գոլը խփեց սեպտեմբերի 23-ին՝ Բոլոնյայի դեմ խաղում։ 2015 թվականի սեպտեմբերի 27-ին Կալինիչը հեթ-տրիկ ձևակերպեց Ինտերի դեմ խաղում, ինչի շնորհիվ Ֆիորենտինան հաղթեց 4-1 հաշվով և 1998-1999 մրցաշրջանից հետո առաջին անգամ բարձրացավ մրցաշարային աղյուսակի 1-ին տեղ։ 2016 թվականի հոկտեմբերի 23-ին նա 3 գոլի և գոլային փոխանցման հեղինակ դարձավ Կալյարիի դեմ խաղում։ Ֆիորենտինայի կազմում Կալինիչը անցկացրեց 84 հանդիպում՝ դառնալով 33 գոլի և 9 գոլային փոխանցման հեղինակ։

### Միլան
2017 թվականի օգոստոսի 22-ին Կալինիչը սկզբից՝ վարձավճարով, ապա լրիվ տրանսֆերով տեղափոխվեց Միլան՝ ստանալով 7 համարի մարզաշապիկը։ Իր դեբյուտը ակումբի կազմում նշեց օգոստոսի 27-ին՝ փոխարինելով Պատրիկ Կուտրոնեին Կալյարիի դեմ խաղում։ Իր առաջին գոլը խփեց սեպտեմբերի 17-ին՝ Ուդինեզեի դեմ խաղում դառնալով դուբլի հեղինակ։ 2018 թվականի հունվարի 21-ին Կալինիչը 2 գոլային փոխանցում տվեց Կալյարիի դեմ խաղում՝ օգնելով իր թիմին հաղթել 2-1 հաշվով։ Մայիսի 9-ին նա փոխարինեց Պատրիկ Կուտրոնեին Իտալիայի գավաթի եզրափակչի Յուվենտուսի դեմ խաղում, սակայն դարձավ ինքնագոլի հեղինակ, իսկ Միլանը պարտվեց 4-0 հաշվով։ Ակումբի կազմում Կալինիչը անցկացրեց 41 հանդիպում՝ դառնալով 6 գոլի և 5 գոլային փոխանցման հեղինակ։

### Ատլետիկո Մադրիդ
2018 թվականի օգոստոսի 9-ին Կալինիչը 3 տարվա պայմանագիր կնքեց Ատլետիկո Մադրիդի հետ։ Ակումբը նրա համար վճարեց 15 միլիոն եվրո։ Իր դեբյուտը նշեց սեպտեմբերի 1-ին՝ փոխարինելով Անխել Կորեային Սելտա Վիգոյի դեմ խաղում։ Առաջին հանդիպումը Չեմպիոնների Լիգայում անցկացրեց նոյեմբերի 6-ին՝ խմբային փուլի Բորուսիա Դորտմունդի դեմ խաղում։ Իր առաջին գոլը Ատլետիկոյի կազմում խփեց դեկտեմբերի 5-ին՝ Իսպանիայի գավաթի Սանտ Անդրեուի դեմ խաղում։ Լա Լիգայում առաջին գոլը խփեց դեկտեմբերի 8-ին՝ Դեպորտիվո Ալավեսի դեմ խաղում։ Դեկտեմբերի 15-ին խորվաթը գոլ խփեց Վալյադոլիդի դեմ խաղում՝ օգնելով իր թիմին հաղթել 3-2 հաշվով։ 2018-19 մրցաշրջանում Կալինիչը անցկացրեց 24 հանդիպում՝ դառնալով 4 գոլի և 1 գոլային փոխանցման հեղինակ։

### Ռոմա
2019 թվականի սեպտեմբերի 2-ին Կալինիչը 1 տարվա վարձավճարով միացավ Ռոմային։

## Միջազգային կարիերա
Սկզբնական շրջանում Կալինիչը պետք է հրավիրվեր Խորվաթիայի ազգային հավաքական՝ Եվրո 2008-ի որակավորման փուլի Մակեդոնիայի և Անգլիայի դեմ խաղերի համար, սակայն նա ստացավ վնասվածք և փոխարինվեց Մարիո Մանջուկիչի կողմից։ Այնուամենայնիվ, Կալինիչը մասնակցեց Եվրո 2008-ին։ Իր դեբյուտը ազգային հավաքականում նշեց 2008 թվականի մայիսի 24-ին՝ Մոլդովայի դեմ ընկերական խաղում։

Իր առաջին գոլը ազգային հավաքականի կազմում Կալինիչը խփեց 2010 թվականի նոյեմբերի 17-ին՝ Մալթայի դեմ Եվրո 2012-ի որակավորման փուլի խաղում։ 2011 թվականի փետրվարի 9-ին նա դուբլի հեղինակ դարձավ Չեխիայի դեմ ընկերական խաղում։ 2012 թվականի հունիսին Կալինիչը փոխարինեց Իվիցա Օլիչին Եվրո 2012-ի համար Խորվաթիայի հայտացուցակում, սակայն այդպես էլ առաջնության ժամանակ դաշտ դուրս չեկավ։ Եվրո 2016-ի Իսպանիայի դեմ խաղում Կալինիչը դարձավ գոլի և գոլային փոխանցման հեղինակ, ինչը ապահովեց Խորվաթիայի հաղթանակը 2-1 հաշվով։

2018 թվականի հունիսի 4-ին Կալինիչը ընդգրկվեց Խորվաթիայի՝ աշխարհի առաջնության համար վերջնական կազմում։ Նա հեռացվեց թիմից առաջնության 5-րդ օրը, քանի որ հրաժարվեց փոխարինման մտնել Նիգերիայի դեմ խաղում՝ ասելով, որ ունի մեջքի վնասվածք։ Դրանից առաջ նա նույն պատճառով հրաժարվել էր խաղադաշտ մտնել Բրազիլիայի դեմ ընկերական խաղում։ Խորվաթիան զբաղեցրեց 2-րդ հորիզոնականը առաջնությունում՝ եզրափակչում 4-2 հաշվով պարտվելով Ֆրանսիային։ Կալինիչը ստացավ արծաթե մեդալը թիմի անդամ լինելու համար, սակայն հրաժարվեց վերցնել այն։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 3-ի դրությամբ*

### Միջազգային վիճակագրություն
*2019 թվականի սեպտեմբերի 3-ի դրությամբ*

### Միջազգային գոլեր

## Նվաճումներ
### Ակումբային
**Հայդուկ Սպլիտ**

* Խորվաթիայի առաջնություն. երկրորդ տեղ. 2006-07, 2008-09
* Խորվաթիայի գավաթ. երկրորդ տեղ. 2008, 2009

**Դնեպր**

* Ուկրաինայի առաջնություն. երկրորդ տեղ. 2013–14
* ՈՒԵՖԱ Եվրոպայի Լիգա. երկրորդ տեղ. 2014–15

**Ատլետիկո Մադրիդ**

* ՈՒԵՖԱ Եվրոպայի Լիգա․ 2017–18

### Միջազգային
**Խորվաթիա**

* ՖԻՖԱ աշխարհի առաջնություն․ երկրորդ տեղ․ 2018

### Անհատական
*Խորվաթիայի տարվա հույս. 2007
*Խորվաթիայի գավաթի լավագույն ռմբարկու. 2008
*Խորվաթիայի առաջնության լավագույն խաղացող. 2008
*Եվրոպայի Լիգայի խմբային փուլի խորհրդանշական հավաքական. 2016–17

## Ծանոթագրություններ

## Արտաքին հղումներ
* Կալինիչի պաշտոնական Ինստագրամի էջը
* Կալինիչը transfermarkt-ում
* Կալինիչը soccerbase.com-ում
* Կալինիչը WhoScored.com կայքում
* Կալինիչը Ռոմայի պաշտոնական կայքում 
* Կալինիչը Պրեմիեր Լիգայի պաշտոնական կայքում
* Կալինիչը ՈՒԵՖԱ-ի պաշտոնական կայքում
* Կալինիչը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:Իստրա 1961-ի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Շիբենիկի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիորենտինայի ֆուտբոլիստներ